Jób 42,7–13
· Isten lelkileg helyreállította Jóbot. Jób igazi kapcsolatba került Istennel, ez addig nem volt meg.

· Most Jób barátaival foglalkozik. Rájuk még haragszik, Jóbra már igaz emberként tekint: „igazán (helyesen) szólt”, a barátai nem igazán szóltak.
· A barátok azt mondták: Jób bűnös, Isten ezért bünteti. Jób azt mondta: „hibáztatom magam és bánkódom”, de nem teszi hozzá, hogy „ezért büntettél”, hanem rájön, hogy Isten a javára fordította a szenvedését – mert megismerhette igazán Istent, és közben megvallhatta: „tudom, hogy az én Megváltóm él”.
· A barátoknak áldozniuk kell magukért. Jóbnak (és Jóbért) már nem kell áldozni, ő már bocsánatot nyert, Isten gyermeke. Neki kell imádkoznia a barátaiért, akik még nem azok.
· „Csak az ő személyére tekintek”: itt a bocsánatot nyert bűnös, aki megvallotta a Megváltóba vetett hitét, jár közben más bűnösökért. Értünk is közbenjár Isten Fia, aki bűntelen, de „sokak bűnét hordozta, és a bűnösökért imádkozott”. Isten az Ő személyére tekint, hogy velünk „retteneteset ne cselekedjen”. Mi, mint bocsánatot nyert bűnösök, csak az Ő nevében járhatunk közben másokért.
· A másokért való közbenjárásom csak akkor lesz eredményes, ha

· A magam konkrét bűneit megvallottam, letettem (42,1–6),

· A másik ember is felismerte a bűnét (csak akkor tud megtérni belőle; Jób barátai is bemutatják az áldozatot magukért).

· Isten eltávolítja a csapásokat Jóbról.
· Mert azokat a Sátán tette rá Jóbra „fogadásból” – és Isten győzött, a fogadásnak vége.
· Isten most is (velünk kapcsolatban) is győztes Krisztusban, de ez még ezután lesz nyilvánvaló, akkor majd rólunk is elvesz minden csapást (testi és egyéb bajt).

· Mert Jóbon is elérte célját, azt, hogy Jób teljesen megismerje Őt.

· A testvérei és az ismerősei vigasztalják. Az igazi vigasztalást már megkapta Istentől. Mégis jólesik az emberektől, ilyenkor is.

· Hol voltak, amikor Jóbra rászakadtak a csapások? – Nem tudjuk, hogyan viselkedtek volna, ha akkor is ott lettek volna (lehet, hogy úgy, mint a három barát – a viszonzás-teológia volt az általános gondolkodás). De most ők is csodálkozhatnak, és csodálhatják Istent, hogy kivezette Jóbot a bajból.
· Isten az elvesztett dolgokat kétszeresen adja vissza Jóbnak.
· Az állatokat konkrétan, szám szerint.

· A gyermekeit csak „egyszeresen”?
· Az ember Isten képmása, nem lehet „csak úgy” kétszerezni.

· Jób gyermekei (akiket elveszített) örökké léteznek (azt nem tudjuk, hogy örök életük van-e, bár Jób imádkozott értük és áldozatot mutatott be a bűneikért), ebben az értelemben megmaradtak. (Sz. B.: „öt gyerekem van”).
